  Наталья Тетерина Азьвыл но туала улонэз ӵошатыса, Россилэн палэназ удмурт кылэз дышетӥсьёслэн лыдзы шӧдскымон будӥз. Ивортодэтъя «Удмуртия» агентстволэн корреспондентэзлы сыӵе малпанзэ шараяз Удмурт кун университетысь Удмурт кылосбуръя, финноугроведения но журналистикая институтысь мадьяр кылъя дышетӥсь Шома Шельмеци. «Туала троскылъем улонын кылосбур но йӧскалык дышетон удысысь инъетъёс но выль ужан амалъёс» IV калыккуспо конференциын 11-тӥ коньывуонэ со удмурт кылэз кунгож сьӧрын дышетон сярысь ивортон лэсьтӥз.   Али соос тросгес. Таиз туж умой тенденция, мыным туж кельше. Татын, Удмуртиын, вань удмурт кылъя гужем курсъёс. Нош тросгес но тросгес дышетскисьёс лыкто Шома Шельмеци, мадьяр кылъя дышетӥсьДышетӥсь верамъя, тросэз мылкыд карисьёс финн-угор кафедраосын дышетско, соин ик мукет финн-угор кылъёсын но тунсыкъясько. Кунгож сьӧрын удмурт кылэз дышетыны луонлык вань – англи, финн но венгер кылъёсын удмурт кылъя учебникъёс та ужез капчиято, шуэ Шома Шельмеци. Со пусъе, финн-угор выжыысь калыкъёслы удмурт кылэз дышетыны капчигес. Кылсярысь, ӟуч кылэз дышетонэн ӵошатоно ке, удмурт кыл Шома Шельмецилы валамонгес потэ. Грамматикаез капчигес валаны мукет финн-угор кылын вераськись адямиослы. Кылсярысь, мыным ӟуч кыл секытгес удмурт кыллэсь, малы ке шуоно мон капчиенгес быгатӥсько валаны удмурт кыллэсь грамматиказэ Шома Шельмеци, мадьяр кылъя дышетӥсьДышетӥсь оске, кунгож сьӧрысь удмурт кылэз дышетыны мылкыд карисьёс одно ик Удмуртие гужем курсъёсы лыктозы. Тодэ вайытом, тодосъя докторъёслэн Иван Таракановлэн но Геннадий Ушаковлэн юбилейзылы сӥзем тодосъя конференция Россиысь но пӧртэм кунъёсысь дышетон но тодос удысысь 300 пала ӧнерчиосты люказ. Тегъёс: Дышетон Ижкар Удмуртия удмурткыл  